
  Nr.1671, datë 24.12.2008

PËR shPRONËSIMIN, PËR INTERES PUBLIK, TË PRONARËVE TË PASURISË sË PALUAJTSHME, PRONË PRIVATE, QË PREKEN NGA NDËRTIMI I SEGMENTIT RRUGOR RRËSHEN-KALIMASH
 
Në mbështetje të nenit 100 të Kushtetutës, të neneve 5, pika 1, 20 e 21 të  ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, dhe tё nenit 8 të  ligjit nr.9836, datë 26.11.2007 “Për Buxhetin e Shtetit të vitit 2008”, tё ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave              
 
VENDOSI:
 
1. Shpronësimin, për interes publik, të pronarëve të pasurisë së paluajtshme, pronë private, që preken nga ndërtimi i segmentit rrugor Rrëshen-Kalimash.
2. Shpronësimi tё bëhet në favor të Drejtorisё sё Pёrgjithshme tё Rrugёve.
3. Pronarët e pasurisë së paluajtshme, (objekt), që shpronësohen, të kompensohen në vlerë të plotë, sipas masës përkatëse, që paraqitet në tabelёn, qё i bashkёlidhet kёtij vendimi, për objekt, me vlerё  3 125 158 (tre milionë e njëqind e njëzet e pesë mijë e njëqind e pesëdhjetë e tetë) lekë, dhe me vlerë 2 984 015 (dy milionë e nëntëqind e tetëdhjetë e katër mijë e pesëmbëdhjetë) lekë,  me një vlerë të përgjithshme shpronësimi  6 109 173 (gjashtë milionë e njëqind e nëntë mijë e njëqind e shtatëdhjetë e tre) lekë.
4. Shpenzimet procedurale, në vlerën 221 000 (dyqind e njëzet e një mijë) lekë, të përballohen nga Drejtoria e Përgjithshme e Rrugëve.
5. Vlera e përgjithshme e shpronësimit, 6 109 173 (gjashtë milionë e njëqind e nëntë mijë e njëqind e shtatëdhjetë e tre) lekë, të përballohet nga zëri “shpronësime”, miratuar për Ministrinë e Punëve Publike, Transportit dhe Telekomunikacionit.
6.  Shpronësimi të fillojё më 30.12.2008 dhe tё përfundojë më 30.3.2009.
7.  Pronarët, që shpronësohen, të kompensohen për efekt shpronësimi, pasi të kenë paraqitur dokumentacionin e plotë të pronësisë pranë Drejtorisë së Përgjithshme të Rrugëve.
8. Drejtoria e Pёrgjithshme e Rrugёve tё kryejë likuidimin e pronarit, brenda afateve të përcaktuara në pikën 6 të këtij vendimi, sipas dokumentacionit të pronësisë dhe planimetrisë përkatëse.  
9.  Ngarkohen Ministria e Punëve Publike, Transportit dhe Telekomunikacionit, Ministria e Financave dhe Drejtoria e Pёrgjithshme e Rrugёve për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Sali  Berisha








Lista e pronave që shpronësohen si rezultat I ndërtimit të segmentit rrugor Rrëshen-Kalimash

	
	PRONARI
	
	Z.K.
	NR.PAS
	OBJEKTI VLERA Lekë
	SHËNIME

	Gjok 
	Ndue 
	Gega 
	1190
	27/7
	3125158
	Konfirmuar nga ZRPP

	Ndrec 
	Ndue 
	Gega
	1190
	27/6
	2984015
	Konfirmuar nga ZRPP

	
	Totali
	
	
	
	6109173
	




